钦定古今图书集成/历象汇编/庶征典/第094卷 > 《清源洞设醮祈雨青词》前人
## 钦定古今图书集成/历象汇编/庶征典/第094卷 > 《清源洞设醮祈雨青词》前人

愆阳颇甚，虑二麦之失时；法醮载陈，为三农而致祷。
方虔恭而俟命，俄霡霂以通宵。岂愚诚足以动天，繇
圣造存乎济物。然而旱干颇久，既又润泽未敷。下田
虽幸于霑濡，高壤尚迟于播植。敢辞再渎，洊控一忱。
沛甘霑以及时，愿终大赐；贻来牟而率育，共戴洪恩。